L'Ajuntament recorda que poden sol·licitar-se les ajudes per les pèrdues causades pels temporals
24 de febrer 2017

![Imagen 1](/media/hrgjyrkz/26_dsc_4992.jpg)

L'Ajuntament de Sagunt recorda a la població que pot sol·licitar les ajudes per les pèrdues causades pels temporals. Estes ajudes aniran destinades a pal·liar danys personals, en habitatge i béns en establiments industrials, mercantils, agraris, marítimo-pesquers, turístics i d'altres serveis, en explotacions agrícoles i ramaderes, i per prestacions personals o de béns de persones físiques o jurídiques. El termini per a sol·licitar-les acaba el 28 de març del 2017.

El Butlletí Oficial de l'Estat ha publicat el Reial decret-llei 2/2017, de 27 de gener, pel qual s'adopten mesures urgents per a pal·liar els danys causats pels últims temporals de novembre, desembre i gener. Encara que és prompte per a fer una valoració completa de danys, poden destacar-se pèrdues humanes, rescats, talls de subministrament, desbordaments de rius, danys en habitatges i vehicles, etc.

Segons assegura el regidor de Manteniment, Pepe Gil, també s'arreplega un règim d'ajudes a corporacions locals per les despeses causades per a fer front a les situacions d'emergència. Estes ajudes tindran per objecte eixies actuacions inajornables que s'hagen dut a terme amb la finalitat de garantir la vida i seguretat de les persones i el funcionament dels serveis públics essencials. Entre estes actuacions s'inclouen l'evacuació, allotjament i alimentació de persones afectades, la retirada de llots i arenes i la neteja de vies i entorns públics.

S'exclouen, de les ajudes a corporacions locals, els treballs duts a terme amb mitjans propis de la corporació local, ja siguen materials, tals com maquinària o ferramentes o humans. Per als projectes de cooperació que executen els ajuntaments se'ls podrà concedir una subvenció de fins al 50% del seu cost.

Amb l'objecte de reclamar la destrucció o els danys de béns o habitatges, s'haurà d'acreditar la titularitat sobre els immobles afectats. Per a açò s'admetrà com a mitjà de prova els rebuts de pagament de l'IBI, o uns altres d'anàloga naturalesa.

En el cas de danys a establiments industrials, mercantils, agraris, marítimo-pesquers, turístics o d'altres serveis, havent sigut l'interessat indemnitzat pel consorci de Compensació d'Assegurances, es podrà concedir una subvenció de fins al 7% de la quantia de danys indemnitzables, fins a l'import màxim de 8.000 euros.

També seran objecte d'ajudes els titulars d'explotacions agrícoles i ramaderes, amb pòlisses emparades pel Pla d'Assegurances Agràries Combinades. Es podrà concedir una subvenció de fins al 70% dels danys valorats per un perit col·legiat, fins a un import màxim de 8.000 euros.

Segons esta publicació del 28 de gener, informen que, durant els últims dies del mes de novembre i primers del mes de desembre del 2016, es van produir precipitacions persistents i d'elevada intensitat que van afectar principalment a les províncies de Castelló, València i Alacant, amb acumulacions d'entre 130 i 170 l/m2, activant-se els Plans d'emergència de les tres províncies.

Des del passat 17 de desembre s'han succeït precipitacions persistents i d'elevada intensitat, acompanyades de fort vent i temporal marítim. Des d'eixa data, es van registrar més de 2.400 incidents relacionats amb el temporal. Més recentment, entre el 15 i el 23 de gener es van produir episodis de fortes nevades, pluges, vents i fenòmens costaners que van afectar la Comunitat Valenciana, entre d’altres.

A part de les pertorbacions pel tall de carreteres i la interrupció del servei ferroviari, així com per talls del subministrament elèctric, els principals danys s'han centrat en les zones costaneres, sobretot en platges i passejos marítims, i també en la producció agrària. 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-recorda-que-poden-sol-licitar-se-les-ajudes-per-les-pèrdues-causades-pels-temporals/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-recorda-que-poden-sol-licitar-se-les-ajudes-per-les-pèrdues-causades-pels-temporals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-recorda-que-poden-sol-licitar-se-les-ajudes-per-les-pèrdues-causades-pels-temporals/ "Linked In")
*   [](mailto:?body=https://aytosagunto.es/va/actualitat/l-ajuntament-recorda-que-poden-sol-licitar-se-les-ajudes-per-les-pèrdues-causades-pels-temporals/)